**Ministru kabineta noteikumu projekta**

**„Latvijas Nacionālā mākslas muzeja nolikums”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16.panta pirmā daļa, Publisko aģentūru likuma pārejas noteikumu 2.punkts, Valsts sekretāru 2012.gada 28.jūnija sanāksmes (protokola Nr.26 52.§) protkollēmums. |
| 2. | Pašreizējā situācija un problēmas | Publisko aģentūru likuma (stājies spēkā 2010.gada 1.janvārī) pārejas noteikumu 1.punktā ir noteikts, ka ar šā likuma spēkā stāšanos spēku zaudē Publisko aģentūru likums (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.).  Saskaņā ar Publisko aģentūru likuma pārejas noteikumu 2.punktu ministrijām ir jāizvērtē valsts aģentūru darbības atbilstība šā likuma prasībām, un Ministru kabinetam līdz 2013.gada 1.janvārim jāpieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.  Ņemot vērā iepriekš minēto, ir nepieciešams veikt LatvijasNacionālā mākslas muzejadarbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2005.gada 26.jūlija noteikumi Nr.548 „Valsts aģentūras „Latvijas Nacionālais mākslas muzejs” nolikums” (Latvijas Vēstnesis, 2005, 119.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un, atbilstoši jaunā Publisko aģentūra likuma pārejas noteikumu 5.punktam, ir piemērojami ne ilgāk kā līdz 2013.gada 1.janvārim.  Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.* *likumprojekta „Publisko aģentūru likums” anotācijas I sadaļas 2.punktu*).  Atbilstoši Publisko aģentūru likumam ir izšķiramas divas būtiskas aģentūras pazīmes:  1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa);  2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.  Ņemot vērā minēto, Kultūras ministrija ir veikusi Kultūras ministrijas padotībā esošās valsts aģentūras „Latvijas Nacionālais mākslas muzejs” darbības un finansēšanas izvērtējumu atbilstoši Publisko aģentūru likumā noteiktajiem valsts aģentūru darbības principiem un finansēšanas modelim.  Valsts aģentūra „Latvijas Nacionālais mākslas muzejs” šobrīd faktiski darbojas kā tiešās pārvaldes iestāde, jo tās darbība pamatā tiek nodrošināta no valsts budžeta dotācijas. Faktiskā pašu ieņēmumu daļa procentuāli veido tikai daļu no kopējā budžeta, piemēram, 2009.gadā faktiskie pašu ieņēmumi sastādīja 146 855 LVL, jeb  13.82 % no kopējā budžeta, 2010.gadā 235 641 LVL, jeb  19.88% un 2011.gadā – 322 822 LVL, jeb  21.16%. Tādējādi, kaut gan valsts aģentūra „Latvijas Nacionālais mākslas muzejs” sniedz maksas pakalpojumus saskaņā ar maksas pakalpojumu cenrādi, iegūtie finanšu līdzekļi no šiem pakalpojumiem veido vien daļu no valsts aģentūras „Latvijas Nacionālais mākslas muzejs” budžeta līdzekļiem un pamatā tiek izmantoti muzeja sniegto maksas pakalpojumu faktisko izmaksu segšanai. Lielāko finansējuma daļu valsts aģentūra „Latvijas Nacionālais mākslas muzejs” saņem no valsts budžeta dotācijām no vispārējiem ieņēmumiem un projektu konkursos gūtajiem līdzekļiem. Līdz ar to, valsts aģentūras „Latvijas Nacionālais mākslas muzejs” finansējums neatbilst Publisko aģentūru likumā noteiktajam valsts aģentūru finansēšanas modelim.  Atbilstoši Ministru kabineta 2005.gada 26.jūlija noteikumu Nr.548 „Valsts aģentūras „Latvijas Nacionālais mākslas muzejs” nolikums” 3.punktam aģentūrai ir šādas funkcijas:  1. komplektēt muzeja krājumu atbilstoši muzeja krājuma politikas nostādnēm;  2. nodrošināt muzeja krājuma atbilstošu aprūpi, saglabāšanu, restaurēšanu, uzskaiti un pārvaldību kā Nacionālā muzeju krājuma daļu;  3. veikt muzeja krājuma un ar to saistītās informācijas zinātnisko pētniecību;  4. nodrošināt muzeja krājuma un ar to saistītās informācijas pieejamību sabiedrībai;  5. veikt izglītojošo darbu un nodrošināt izglītošanās iespējas atbilstoši muzeja komunikācijas politikas nostādnēm;  6. uzturēt un attīstīt muzeja darbībai nepieciešamo infrastruktūru, lai muzeja krājumu izvietotu tam paredzētajās vēsturiskajās un pielāgotās ēkās.  Tikai daļa no muzeja krājuma pieejamības, pētniecības un izglītojošā darba funkcijām ir saistītas ar maksas pakalpojumiem. Lai muzejs sagatavotu maksas pakalpojumus, tam ir jāveic muzeja darbības mērķiem atbilstošo materiālu un ar tiem saistītās informācijas komplektēšana, jānodrošina šo materiālu aprūpe, uzskaite un pārvaldība, jāveic muzeja krājuma materiālu zinātniskā pētniecība, jānodrošina muzeja darbībai nepieciešamās infrastruktūras uzturēšana. Publisko maksas pakalpojumu rezultātā iegūtie resursi nav pietiekami minēto muzeja pamatvajadzību nodrošināšanai.  Ņemot vērā to, ka, īstenojot Muzeju likuma 7. panta otrajā daļā noteiktās muzeju funkcijas, Latvijas Nacionālais mākslas muzejs pirmkārt veic tādas pamatfunkcijas, kas nav saistītas ar maksas pakalpojumiem, bet muzeja sniegtie maksas pakalpojumi ir pakārtotas, no muzeja krājuma darba un pētnieciskā darba funkcijām izrietošas darbības, kā arī to, ka muzeja budžeta resursu sadalījumā lielāko daļu veido līdzekļi, kas tiek saņemti no valsts budžeta, Latvijas Nacionālais mākslas muzejs neatbilst Publisko aģentūru likumā paredzētajam aģentūras statusam un ir pārveidojams par tiešās pārvaldes iestādi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir mainīt publiskās aģentūras statusu Latvijas Nacionālajam mākslas muzejam, izdodot jaunu tiešās pārvaldes iestādes nolikumu, pamatojoties uz Valsts pārvaldes iekārtas likuma 16.panta pirmo daļu.  Noteikumu projektā tiek saglabātas iepriekšējās Latvijas Nacionālā mākslas muzeja funkcijas, uzdevumi un tiesības, veicot turpmāk norādītās korekcijas.  Lai radītu skaidru izpratni par muzeja struktūru, tiek papildināts nolikuma 3.4. punkts, norādot vietas, kurās muzejs nodrošina muzeja krājuma pieejamību sabiedrībai: „3.4. nodrošināt muzeja krājuma un ar to saistītās informācijas pieejamību sabiedrībai muzeja ekspozīcijās: 3.4.1. muzeja galvenajā ēkā; 3.4.2. izstāžu zālē „Arsenāls”; 3.4.3. Dekoratīvās mākslas un dizaina muzejā; 3.4.4. mākslas muzejā „Rīgas Birža”; 3.4.5. Romana Sutas un Aleksandras Beļcovas muzejā.”  Nolikumā precizēta Latvijas Nacionālā mākslas muzeja funkcija 4.4., norādot, ka izstāžu apmaiņa ar muzejiem un galerijām tiek organizēta ne vien ārvalstīs, bet arī Latvijā.  Nolikumā tiek nosauktas muzeja pārvaldes īstenošanā iesaistītās padomes un komisija, t.i., zinātniskā padome, krājuma komisija un restaurācijas padome, kā arī noteikts, ka to sastāvus un nolikums apstiprina muzeja direktors.  Nolikums papildināts, nosakot, ka muzeja finanšu līdzekļus veido arī projektu konkursos piešķirtie līdzekļi.  Nolikuma 11.punktā noteikts jauns muzeja darbības pārskatu sniegšanas veids - muzejs reizi gadā sniedz pārskatu par muzeja funkciju izpildi Latvijas digitālajā kultūras kartē. Nolikums nosakot, ka muzejs pēc Kultūras ministrijas pieprasījuma sniedz informāciju par tā darbību un finanšu līdzekļu izlietojumu.  Ar noteikumu projekta pieņemšanu tiks izpildīts Publisko aģentūru likuma pārejas noteikumos 2.punktā ietvertais Ministru kabineta uzdevums.  Paredzēts, ka noteikumu projekts stāsies spēkā ar 2013.gada 1.janvāri, ņemot vērā Valsts sekretāru 2012.gada 28.jūnija sanāksmes protokollēmuma (prot. Nr. 26, 52. §) noteikto. |
| 5. | Projekta izstrādē iesaistītās institūcijas | Kultūras ministrija, valsts aģentūra „Latvijas Nacionālais mākslas muzejs”. |
| 6. | Iemesli, kādēļ netika nodrošināta sabiedrības līdzdalība | Projekta ietvaros netiek mainītas valsts pārvaldes funkcijas un uzdevumi, un to realizācijas modelis, kas skartu sabiedrības intereses, to iespējamo ierobežošanu vai paplašināšanu. |
| 7. | Cita informācija | Nav |

*Anotācijas V un VI sadaļa – projekts šīs jomas neskar.*

|  |  |
| --- | --- |
| **II. Tiesību akta projekta ietekme uz sabiedrību** | |
| 1. Sabiedrības mērķgrupa | Sabiedrība kopumā, tai skaitā Latvijas Nacionālā mākslas muzeja darbinieki – 171 amata vieta. |
| 2. Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt | Latvijas Nacionālā mākslas muzeja sadarbības partneri. |
| 3. Tiesiskā regulējuma finansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 4. Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 5.Administratīvās procedūras raksturojums | Projekts šo jomu neskar. |
| 6. Administratīvo izmaksu monetārs novērtējums | Projekts šo jomu neskar. |
| 7. Cita ietekme | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (tūkst. latu) | | |
| **n+1** | **n+2** | **n+2** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana 2013.gadā un turpmākajos gados tiks nodrošināta esošo Latvijas Nacionālā mākslas muzeja budžeta līdzekļu ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Kultūras ministrija līdz 2012.gada 14.decembrim sagatavos un iesniegs izskatīšanai Ministru kabinetā attiecīgus grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”.  Ņemot vērā to, ka Muzeja cenrādī ietveramie pakalpojumi papildus ir jāizvērtē arī pēc būtības, pēc Muzeja nolikuma apstiprināšanas Muzejs un Kultūras ministrija izvērtēs Muzeja sniegtos pakalpojumus un sagatavos attiecīgu Ministru kabineta tiesību akta projektu, kurā citu starpā tiks ietverti arī jautājumi, kas saistīti ar Muzeja statusu maiņu. |
| 2. | Cita informācija | Noteikumu projekta pieņemšanas gadījumā spēku zaudēs Ministru kabineta 2005.gada 26.jūlija noteikumi Nr.548 „Valsts aģentūras „Latvijas Nacionālais mākslas muzejs” nolikums”. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Nacionālais mākslas muzejs, Kultūras ministrija**.** |
| 2. | Projekta izpildes ietekme uz pārvaldes funkcijām | Latvijas Nacionālajam mākslas muzejam tiks mainīts statuss uz tiešās pārvaldes iestādes statusu. Esošās pārvaldes funkcijas nemainīsies.  Kultūras ministrija arī turpmāk īstenos Latvijas Nacionālā mākslas muzeja padotību. Padotība turpmāk tiks īstenota pakļautības formā (iepriekš – pārraudzības formā), līdz ar to ministrijai būs plašākas pilnvaras padotības īstenošanā. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme- Grende

Vīza: Valsts sekretārs G.Puķītis

2012.12.12. 10:56

J.Garjāns, 67330301

[Janis.Garjans@km.gov.lv](mailto:Janis.Garjans@km.gov.lv)